Oznámenie Komisie Európskemu parlamentu podľa druhého pododseku článku 251 ods. 2 Zmluvy o ES v súvislosti so spoločnou pozíciou Rady o prijatí rozhodnutia Európskeho parlamentu a Rady, ktorým sa ustanovuje akčný program v oblasti celoživotného vzdelávania /* KOM/2006/0467 v konečnom znení - COD 2004/0153 */





[pic] | KOMISIA EURÓPSKYCH SPOLOČENSTIEV | Brusel, 28.8.2006 KOM(2006) 467 konečné znenie 2004/0153 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES v súvislosti so spoločnou pozíciou Rady o prijatí rozhodnutia Európskeho parlamentu a Rady, ktorým sa ustanovuje akčný program v oblasti celoživotného vzdelávania 2004/0153 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES v súvislosti so spoločnou pozíciou Rady o prijatí rozhodnutia Európskeho parlamentu a Rady, ktorým sa ustanovuje akčný program v oblasti celoživotného vzdelávania 1. SÚVISLOSTI Dátum doručenia návrhu EP a Rade (dokument KOM(2004) 474, konečné znenie): | 14. júla 2004 | Dátum predloženia stanoviska Európskeho hospodárskeho a sociálneho výboru: | 10. februára 2005 | Dátum predloženia stanoviska Výboru regiónov: | 23. februára 2005 | Dátum predloženia stanoviska Európskeho parlamentu, prvé čítanie: | 25. októbra 2005 | Dátum predloženia pozmeneného návrhu Komisie (dokument KOM(2006) 236, konečné znenie): | 24. mája 2006 | Dátum politickej dohody v Rade: | 27. júna 2006 | Dátum prijatia spoločnej pozície: | 24. júla 2006 | 2. CIEĽ NÁVRHU KOMISIE 2.1. Na základe článkov 149 a 150 zmluvy je cieľom návrhu ustanoviť nový integrovaný program celoživotného vzdelávania na obdobie rokov 2007 – 2013, ktorým sa nahradia programy Socrates, Leonardo da Vinci, eLearning a príbuzné programy, ktorých platnosť uplynie na konci roka 2006. 2.2. Program celoživotného vzdelávania bude pozostávať zo štyroch osobitných programov: z programu Comenius zameraného na všeobecné vzdelávacie činnosti v školách poskytujúcich vzdelávanie po vyšší stredoškolský stupeň (vrátane); programu Erasmus zameraného na činnosti vzdelávania a odbornej prípravy na vyššom vzdelávacom stupni; programu Leonardo da Vinci zameraného na všetky iné aspekty odborného vzdelávania a prípravy; a programu Grundtvig zameraného na vzdelávanie dospelých. Okrem toho návrh zahŕňa „prierezový“ program pozostávajúci zo štyroch kľúčových aktivít s cieľom pokryť uvedené oblasti politiky, a osobitne zohľadniť jazykové vzdelávanie a činnosti súvisiacie s informačnými a komunikačnými technológiami (IKT), ak nie sú súčasťou špeciálnych programov; a činnosti súvisiace so šírením informácií; a program Jean Monnet na podporu činností súvisiacich s európskou integráciou a európskymi inštitúciami a združeniami v oblasti vzdelávania a odbornej prípravy. 2.3. Návrh sa zameriava na dôležité potreby v súvislosti s modernizáciou a prispôsobením systémov vzdelávania a odbornej prípravy členských štátov, najmä v kontexte strategických lisabonských cieľov, a prináša európsku pridanú hodnotu priamo k jednotlivým občanom, ktorí sa na jeho činnostiach v oblasti mobility a spolupráce zúčastňujú. 3. PRIPOMIENKY K SPOLOČNEJ POZÍCII 3.1 Rada jednohlasne prijala spoločnú pozíciu 24. júla 2006. Komisia môže text podporiť, keďže ho možno považovať za vhodný kompromis, ktorý sa vo veľkej miere zakladá na pozmenenom návrhu Komisie. 3.2 V súvislosti s pozmeneným návrhom Komisie sa v spoločnej pozícii s predošlým súhlasom Parlamentu vykonali dve podstatné zmeny: a) návrat k pôvodnému návrhu Komisie, pokiaľ ide o administratívu mnohostranných projektov v podprogramoch Comenius, Erasmus, Leonardo da Vinci a Grundtvig; b) doplnenie Medzinárodného centra európskeho vzdelávania (CIFE) so sídlom v Nice do zoznamu inštitúcií, ktorým je umožnené prijímať operačné granty bez toho, aby sa museli zapojiť do výzvy na prekladanie návrhov. Prvou zmenou je teda návrat k zneniu pôvodného návrhu Komisie a tak si nevyžaduje pripomienky. Čo sa týka druhej zmeny, Komisia počas rozpravy v parlamentnom pléne dňa 24. októbra vyhlásila, že proti dohode Parlamentu a Rady v súvislosti s inštitúciami určenými podľa článku 37 tohto rozhodnutia nebude mať námietky. Komisia preto doplnenie CIFE prijíma. 3.3 Komisia konštatuje, že finančný balík vo výške 6 200 miliónov eur v cenách z roku 2004 uvedený v spoločnej pozícii (článok 14) predstavuje pri súčasných cenách sumu 6 970 miliónov eur. 4. ZÁVER 4.1 Komisia považuje spoločnú pozíciu jednohlasne prijatú Radou 24. júla 2006 za vyhovujúcu. Konštatuje, že predseda Výboru pre kultúru a vzdelávanie Európskeho parlamentu v liste adresovanom predsedníctvu Rady naznačil, že ak sa spoločná pozícia prijme ako taká, odporúča výboru, aby ju prijal v druhom čítaní. Komisia môže preto podporiť spoločnú pozíciu, ktorá odzrkadľuje dohodu troch inštitúcií.